преди да почнеш prep
prep може да бъде ползван само и единствено ако си хив-негативен. следователно е задължително да се тестваш за хив, преди да започнеш да приемаш prep.
ако вече си хив–позитивен, не го знаеш, но започнеш prep, ти можеш да развиеш резистентност към медикаментите (tdf, ftc) в таблетката.
провери бъбреците си чрез кръвен тест за креатинин. понякога е нужна и проба урина за протеин. препоръчително е тези тестове да се направят, преди да започнеш да приемаш prep.
тествай се за всичките спи (сексуално преносими инфекции). регулярните тестове за всичките спи са нещо силно препоръчително за хората с активен сексуален живот, независимо дали ползваш prep или не.
задължително се тествай за хепатит b (hbv). съставките в prep са активни освен срещу хив, и срещу хепатит b. ако си хив-негативен, но с хроничен хепатит b, можеш да ползваш prep, но ще се наложи да го пиеш много по-стриктно. ако знаеш, че имаш хорничен хепатит b и искаш да започнеш да пиеш prep, редно е да се обърнеш към специалист (вирусолог/инфекционист).
ако тестът ти за хепатит b е отрицателен, това е чудесна възможност да се ваксинираш срещу хепатит b и да премахнеш безпокойството относно това потенциално хронично заболяване от съзнанието си.